Diari Oficial de la Generalitat Valenciana


Sumari del DOGV 6963, del 12-02-2013 (2013/719)

Notificació de la sentència dictada en el procediment de guarda i custòdia de fill menor número 757/2012.
---------------------------------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/719


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia de fill menor número 757/2012. [2013/719]  
Rafael Roselló Sobrevela, secretari del Jutjat de Primera Instància número 8 de València.   
Juí de família, guarda i custòdia a la filla menor no matrimonial no consensuat 000757/2012   
Part demandant: Sara Mirón Campos.   
Part demandada: Bara Ndiaye.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Que estime la demanda formulada pel procurador senyor Biforcos Sancho, en representació de Sara Mirón Campos, contra Bara Ndiaye, declarat en rebel·lia, sobre guàrdia i custòdia, i aliments de la seua filla menor, i he de fixar les mesures definitives següents:  
Règim de convivència i relacions  
1. S'atribuïx a la mare, Sara Mirón Campos, la convivència individual amb la seua filla menor, i queda compartida la pàtria potestat amb el progenitor Bara Ndiaye.   
2. Bara Ndiaye podrà relacionar-se amb la seua fill menor, en la forma que concerte amb Sara Mirón Campos, i a falta d'acord la tindrà amb ell el primer cap de setmana de cada mes des de les 11.00 hores del dissabte fins a les 08.00 hores del diumenge amb arreplega i reintegrament en el domicili matern i la mitat de les vacacions escolars de la menor de Nadal, Falles, Setmana Santa i estiu, segons calendari oficial de la comunitat de la seua residència; la mare triarà en els anys parells i el pare en els imparells i queda suspés en tal període vacacional el règim ordinari de visites.   
Gastos ordinaris   
3. El pare, Bara Ndiaye, pagarà a Sara Mirón Campos en el compte corrent que esta designe, en concepte de contribució als gastos ordinaris de la seua filla per mesos anticipats i dins dels cinc primers dies de cada mes, la quantitat mensual de 180 euros, la suma pecuniària de la qual serà anualment actualitzada segons la variació que experimente l'índex de preus al consum fixat per l'Institut Nacional d'Estadística o organisme que el substituïsca.   
Gastos extraordinaris   
4. Els gastos extraordinaris de la menor seran satisfets al 50 per cent per ambdós progenitors, els necessaris, en tot cas, i els convenients, amb el consentiment escrit previ o autorització judicial.  
5. L'eixida del país de la menor amb l'acord previ d'ambdós progenitors per escrit o, si no n'hi ha, autorització judicial.  
Tot això, sense fer una imposició de costes processals.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i portar-ne una testimoniança a les actuacions originals, i serà notificada a les parts; se'ls fa saber que en contra es podrà interposar en este Jutjat un recurs d'apel·lació, dins dels 20 dies següents a la seua notificació, per a l'admissió del qual caldrà la consignació en el compte destinat a l'efecte de la suma de 50 euros. Ho pronuncie, mane i firme.»  
Publicació. El jutge que va dictar l'anterior sentència en forma legal i en el mateix dia de la seua data, l'ha llegida i publicada. En done fe.  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència a Bara Ndiaye.   
  
València, 11 de gener de 2013.- El secretari judicial: Rafael Roselló Sobrevela.